**EELNÕU 2021/22**

**KOMISJONID:**

|  |  |
| --- | --- |
| eelarve- ja arengu- |  |
| haridus- |  |
| kultuuri- ja spordi- |  |
| majandus-ja keskkonna- | JK |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 16. detsember 2021 nr

Hoonestusõigusega koormatud

kinnistu Oru tn 8 //8a võõrandamine

Viljandi Linnavolikogu 30.05.2012 määrusega nr 118 kinnitatud “Viljandi linnavara valitsemise korra” § 20 lõike 1 punkti 1a, § 22 lõike 1 punkti 5 ja § 24 lõike 2 punkti 2 alusel ja võttes arvesse, et Viljandi Linnavalitsuse 16.09.2021 haldusaktiga nr 2112994/02918 on Oru tn 8//8a (katastritunnus 89713:002:0008, registriosa nr 2908439) hoonele väljastatud kasutusluba ning seoses sellega hoonestusõiguse tingimused loetud täidetuks Viljandi Linnavolikogu

**o t s u s t a b:**

1. Võõrandada hoonestusõigusega koormatud kinnistu Oru tn 8//8a (katastritunnus 89713:002:0008, registriosa nr 2908439) koos selle oluliste koostisosade ja päraldistega ning kõigi õiguste ja kohustustega hoonestajale Indrek Sepale.

2. Kinnistu võõrandamise hinnaks on 1300 eurot, mis tuleb hoonestajal täielikult tasuda enne müügilepingu allkirjastamist Viljandi Linnavalitsuse arvelduskontole EE021010302005455005 SEB Pank või EE342200221011977969 Swedbank.

3. Kõik kinnistu võõrandamisega seotud kulutused tasub ostja.

4. Volitada linnapead või tema asendajat edasivolitamise õigusega sõlmima kinnistu müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõike, mis on seotud nimetatud ülesande täitmisega.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Claid Ježov

**Esitatud:** 17.11.2021

**Esitaja:** Viljandi Linnavalitsuse haldusamet **Ettekandja:** Kalvi Märtin

**Lk arv:** 1

**Hääletamine:** nõudmisel

Seletuskiri

**Hoonestusõigusega koormatud kinnistu Oru tn 8 //8a võõrandamine**

Viljandi linnavara valitsemise korra § 20 lõike 1 punkt 1a sätestab, et linnavara võõrandamise otsustab volikogu, kui võõrandamise objektiks on kinnisvara. Sama korra § 22 lõike 1 punkt 5 ütleb, et linnavara võib võõrandada otsustuskorras hoonestajale, kes on täitnud hoonestusõiguse seadmise lepingus ettenähtud kohustused. § 24 lõike 2 punkt 2 järgi on linnavara võõrandamisel hoonestajale § 22 lõike 1 punktis 5 kirjeldatud viisil võõrandamisel müügihinnaks hetkel kehtiv kahekordne maa maksustamishind, milleks Oru tn 8//8a puhul on 1300 eurot.

Viljandi Linnavalitsuse 16.09.2021 haldusaktiga nr 2112994/02918 on Oru tn 8//8a (katastritunnus 89713:002:0008, registriosa nr 2908439) väljastati hoonele kasutusluba ning seoses sellega saab hoonestusõiguse tingimused lugeda täidetuks

Hoonestaja Indrek Sepp on saatnud Viljandi Linnavalitsusele 04.11.2021 avalduse nr 4-6/21/3507 kinnistu omandamiseks.

Otsusega antakse hoonestajale nõusolek linnale kuuluva ning hoonestaja kasuks hoonestusõigusega koormatud kinnistu väljaostmiseks hinnaga 1300 eurot.

(allkirjastatud digitaalselt)

Claid Ježov

taristu- ja heakorrateenistuse juht